**Izziņa par atzinumos sniegtajiem iebildumiem**

**par informatīvo ziņojumu “Par Latvijas Republikas**

**un Neatkarīgā Militārā un Hospitālā Svētā Jeruzalemes Jāņa, Rodas un Maltas Ordeņa**

**nodomu deklarāciju”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 05.05.2021. |
|  |  |
| Saskaņošanas dalībnieki | Ārlietu ministrija, Finanšu ministrija, Tieslietu ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |

**II.  Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  | 1 | 2 | 3 | 4 |
| 1. | Informatīvais ziņojums…..Attiecībā uz divpusējo attiecību aktualitātēm, no Neatkarīgā Maltas Ordeņa saņemta informācija, ka tas uzsācis Maltas Ordeņa Palīdzības Dienesta darbības atjaunošanu Latvijā. Lai stiprinātu un tālāk attīstītu attiecības, Neatkarīgais Maltas Ordenis ir piedāvājis Valsts prezidenta pirmās oficiālās vizītes pie Neatkarīgā Maltas ordeņa laikā Romā, 2021.gada 11.maijā parakstīt starpvaldību nodomu deklarāciju par sadarbību humānajā, sociālajā un kultūras jomā, jo īpaši vēloties izveidot sadarbību pasta pakalpojumu jomā (turpmāk – nodomu deklarācija).   | **Tieslietu ministrija**1. Lūdzam papildināt informatīvo ziņojumu ar detalizētāku informāciju par deklarācijas projekta būtību, izpildi un juridiskajām sekām Latvijai, tai skaitā, vai plānots paredzēt finanšu līdzekļus deklarācijā paredzēto pasākumu izpildei, it īpaši, kāda tālāka rīcība paredzēta, īstenojot sadarbību humānajā, sociālajā, izglītības un kultūras jomā. Tāpat lūdzam informatīvajā ziņojumā norādīt, kas valsts pārvaldes ietvaros būs atbildīgs par šīs sadarbības īstenošanu.Kaut gan no dokumentiem kopumā secināms, ka deklarācijas projekts ir politiska, deklaratīva vienošanās bez reālām starptautiska rakstura saistībām Latvijas Republikai, tomēr vēršam uzmanību, ka Latvija respektē arī pret nesaistoša rakstura starptautiskas vienošanās. Līdz ar to nepieciešams jau savlaicīgi apzināt attiecīgā dokumenta juridiskās un praktiskās sekas, īpaši ņemot vērā, ka deklarācijas projekts tiek virzīts steidzamības kārtībā un bez iepriekšējas saskaņošanas.Tai skaitā lūdzam informatīvajā ziņojumā norādīt, kāda ir deklarācijas projekta saistība ar Rīgā 2008. gada 29. oktobrī parakstīto Latvijas Republikas valdības un Neatkarīgā Militārā un Hospitālā Svētā Jeruzalemes Jāņa, Rodas un Maltas Ordeņa valdības saprašanās memorands (turpmāk – saprašanās memorands). Minētais saprašanās memorands apstiprināts un ienests tiesību sistēmā ar Ministru kabineta 2008. gada 28. oktobra noteikumiem Nr. 889. Kaut gan starptautiskā dokumenta nosaukums ir “saprašanās memorands”, pēc būtības tas satur Pušu starptautiskas juridiskas saistības. Norādām, ka gadījumā, ja deklarācijas projekts tomēr uzskatāms par starptautisku līgumu un minētā divpusējā saprašanās memoranda papildinājumu (turpinājumu), tas būtu ienesams Latvijas tiesību sistēmā līdzīgi kā saprašanās memorands, proti, ar Ministru kabineta noteikumiem. | **Iebildums ņemts vērā** | Informatīvais ziņojums….Lai stiprinātu divpusējās attiecības un tālāk attīstītu sadarbību 2008.gada saprašanās memorandā noteiktās jomās, Neatkarīgais Maltas Ordenis ir piedāvājis Valsts prezidenta pirmās oficiālās vizītes pie Neatkarīgā Maltas ordeņa laikā Romā, 2021.gada 11.maijā parakstīt starpvaldību nodomu deklarāciju par sadarbību humānajā, sociālajā un kultūras jomā, jo īpaši vēloties izveidot sadarbību pasta pakalpojumu jomā (turpmāk – nodomu deklarācija).Īstenojot nodomu deklarācijā paredzēto sadarbību humānajā, sociālajā un kultūras jomā, Neatkarīgais Maltas Ordenis plāno atjaunot tā Palīdzības Dienesta darbību Latvijā. Tāpat Puses ir apņēmušās padziļināt dialogu par ANO Ženēvā dienas kārtības jautājumiem cilvēktiesību, humānajā un sociālajā jomā. Šo sadarbību no Latvijas puses īstenos Ārlietu ministrija.Nodomu deklarācija nav uzskatāma par starptautisku līgumu, tā ir politisks dokuments, kas nerada tās dalībniekiem juridiski saistošus pienākumus.…. Nodomu deklarācijas izpildei nav nepieciešami papildu finanšu līdzekļi.… |
| 2. | Informatīvais ziņojums…….Nodomu deklarācija paredz, ka par sadarbības praktiskajiem aspektiem pasta pakalpojumu jomā atsevišķās sarunās vienotos pušu pasta pakalpojumu operatori. Nodomu deklarāciju parakstīs tieslietu ministrs, tāpēc tās parakstīšanai ir nepieciešams Ministru kabineta pilnvarojums. | **Tieslietu ministrija**2. Saskaņā ar informatīvajā ziņojumā norādīto “Nodomu deklarācija paredz, ka par sadarbības praktiskajiem aspektiem pasta pakalpojumu jomā atsevišķās sarunās vienotos pušu pasta pakalpojumu operatori”. Lūdzam precizēt minēto skaidrojumu. Norādām, pirmkārt, ka deklarācijas projekts paredz pušu (t.i., Latvijas Republikas un Neatkarīgā Militārā un Hospitālā Svētā Jeruzalemes Jāņa, Rodas un Maltas Ordeņa) apņemšanos “rosināt [..] pasta operatorus kopīgi izstrādāt detalizētus nosacījumus abu Pušu pasta pakalpojumu dienestu sadarbībai”, bet tieši neparedz šādas vienošanās noslēgšanu. Otrkārt, vēršam uzmanību, ka pasta pakalpojumu operatoriem deklarācijas projekts nebūs saistošs, jo tā ir politiska vienošanās, kas turklāt netiek ienesta Latvijas tiesību sistēmā ar ārēju normatīvo aktu. | **Iebildums ņemts vērā** | Informatīvais ziņojums….Par sadarbības praktiskajiem aspektiem pasta pakalpojumu jomā atsevišķās sarunās vienotos pušu pasta pakalpojumu operatori. Nodomu deklarāciju parakstīs tieslietu ministrs, tāpēc tās parakstīšanai ir nepieciešams Ministru kabineta pilnvarojums. |
| 3. | Nodomu deklarācija (tulkojums latviešu valodā)…..Parakstīts Romā, lielmestra rezidencē (Magistral Villa), 2021. gada 11. maijā divos oriģināleksemplāros DECLARATION OF INTENT…Signed in Rome, at the Magistral Villa, on 11 May 2021, in two originals. | **Tieslietu ministrija**Vēršam uzmanību, ka deklarācijas projekts nesatur informāciju par valodām, kādā tas tiek parakstīts (ir tikai norādīts, ka deklarācija tiek parakstīta “divos oriģināleksemplāros”). Līdz ar to lūdzam papildināt deklarācijas projekta pēdējās rindkopas tekstu ar informāciju par dokumenta valodu vai valodām. | **Iebildums ņemts vērā.**Nodomu deklarācija tiks parakstīta oriģinālvalodā - angļu valoda, tulkojums latviešu valodā pievienots informatīvā nolūkā izskatīšanai Ministru kabineta sēdē. | Nodomu deklarācija(tulkojums latviešu valodā)……Parakstīts Romā, lielmestra rezidencē (Magistral Villa), 2021. gada 11. maijā divos oriģināleksemplāros angļu valodā.DECLARATION OF INTENT…..Signed in Rome, at the Magistral Villa, on 11 May 2021, in two originals, in the English language |

|  |  |  |
| --- | --- | --- |
| Atbildīgā amatpersona |    |   |
|   | (paraksts)\* |   |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Normunds Egle

|  |
| --- |
| (par projektu atbildīgās amatpersonas vārds un uzvārds) |
| Sakaru departamenta direktors  |
| (amats) |
| Tel.: 67028100  |
| (tālruņa un faksa numurs) |
| normunds.egle@sam.gov.lv |
| (e-pasta adrese) |